**AIŠKINAMASIS RAŠTAS**

**SAVIVALDYBĖS TARYBOS SPRENDIMO dėl UAB „MIESTO ENERGIJA“ KLAIPĖDOS MIESTO LAISVOJOJE EKONOMINĖJE ZONOJE TIEKIAMOS ŠILUMOS BAZINĖS KAINOS DEDAMŲJŲ NUSTATYMO“ projekto**

**1. Sprendimo projekto esmė, tikslai ir uždaviniai.**

 Šiuo sprendimo projektu siūloma nustatyti uždarosios akcinės bendrovės ,,Miesto energija“ tiekiamos šilumos bazinių dedamųjų kainas, atsižvelgiant į pateiktus UAB „Miesto energija“ pasikeitusius veiklos sąnaudų rezultatus, atliktą lyginamąją analizę pagal V-toms šilumos tiekimo įmonių grupėms taikomus šilumos bazinių kainų dedamųjų skaičiavimuose rodiklius ir pripažinus netekusį galios Klaipėdos miesto savivaldybės tarybos 2014 m. gruodžio 18 d. sprendimą Nr. T2-341 dėl UAB ,,Miesto energija“ Klaipėdos miesto laisvojoje ekonominėje zonoje tiekiamos šilumos bazinės kainos dedamųjų nustatymo“.

**2. Projekto rengimo priežastys ir kuo remiantis parengtas sprendimo projektas.**

Vadovaujantis ,,Dėl Ginčų sprendimo ne teisme tvarkos aprašu“, 2011 m. balandžio 14 d. patvirtintu Valstybinė kainų ir energetikos kontrolės komisijos (toliau – Komisija) nutarimu Nr. O3-75, Komisija ikiteismine tvarka išnagrinėjo UAB ,,Pastatų vystymas“ skundą dėl savivaldybės tarybos patvirtintų UAB „Miesto energija“ šilumos bazinės kainos dedamųjų. Komisijos patvirtintoje Šilumos ir karšto vandens kainų nustatymo metodikos 47.7. punkte reglamentuota, jei savivaldybės taryba šilumos kainas nustatė su pažeidimais, Komisija turi teisę nurodyti savivaldybei juos pašalinti. Savivaldybei nepašalinus nurodytų pažeidimų arba laiku nenustačius šilumos kainų, Komisija įgyja teisę vienašališkai nustatyti laikinas šilumos kainas.

Sprendimo projektas parengtas, atsižvelgiant į Komisijos 2015-05-28 nutarimo Nr.O3-348 rekomendacijas.

**3. Kokių rezultatų laukiama.**

Priėmus siūlomą sprendimo projektą bus ištaisyti Komisijos nurodyti trūkumai.

**4. Sprendimo projekto rengimo metu gauti specialistų vertinimai.**

Parengtas sprendimo projektas derintas Savivaldybės administracijos Teisės ir Mokesčių skyriuose**.**

UAB „Klaipėdos laisvosios ekonominės zonos valdymo bendrovė“ suinteresuota mažesne

perkamos šilumos kaina Klaipėdos laisvojoje ekonominėje zonoje, pateikė sprendimo projekto variantą ir aiškinamąjį raštą dėl UAB „Miesto energija“ Klaipėdos laisvosios ekonominės zonos vartotojams tiekiamos šilumos bazinės kainos dedamųjų nustatymo.

**5. Išlaidų sąmatos, skaičiavimai, reikalingi pagrindimai ir paaiškinimai.**

Šilumos kainų nustatymo metodikoje nurodyta, kad šilumos kainų dedamosios

apskaičiuojamos tiekėjo būtinomis sąnaudomis, į kainą neturi būti įtraukiamos sąnaudos, kurios nėra būtinos šilumos vartotojams.

UAB „Miesto energija“ šilumos tiekimo infrastruktūra yra numatyta didesniam šilumos

poreikiui užtikrinti ir šiuo metu nėra pilnai išnaudojama, o šilumos energijos kainų dedamosios grindžiamos tiekėjo būtinomis sąnaudomis, todėl šilumos bazinių dedamųjų kainos skaičiavime naudojamas sąlyginis šilumos tinklų ilgis **5,0 kms**, nes pagal ataskaitinius 2013 m. duomenis, UAB „Miesto energija“ vartotojams pateikė 4,8 tūkst. MWh šilumos energijos, panaudojant 5,0 kms tinklų. **Kainos skaičiavime priimta, kad šilumos tinklų ilgis yra 5,0 kms.**

UAB „Miesto energija“ veiklos sąnaudos šilumos perdavimo veikloje abejotinai aukštos. 2013 m. pateikta 4,8 tūkst. MWh šilumos energijos su veiklos sąnaudomis 99,80 tūkst. Lt. (28,90 tūkst. Eur) Projekte numatyta pateikti 3,6 tūkst. MWh šilumos energijos su veiklos sąnaudomis 116,80 tūkst. Lt (33,83 tūkst. Eur). Pagal trijų metų vidurkį veiklos sąnaudos šilumos perdavimui projektiniam 3,6 MWh šilumos kiekiui perduoti sudaro 64,69 tūkst. Lt (18,74 tūkst. Eur). **Kainos skaičiavime priimta, kad veiklos sąnaudos sudaro 18,74 tūkst. Eur.**

Viena iš dedamųjų pastovių sąnaudų šilumos perdavimo veikloje apskaičiavimu, yra ir darbo užmokestis, kuris apskaičiuojamas pagal viešai pateiktus Valstybinės kainų ir energetikos kontrolės komisijos šilumos tiekėjų lyginamuosius rodiklius. Pagal V grupės šilumos teikėjų lyginamuosius rodiklius, kuriems priskiriama UAB ,,Miesto energija“, vienam dirbančiajam šilumos perdavimo veikloje priskiriama 2,34 kms su darbo užmokesčiu 561,28Eur/mėn. (1938,00 Lt/mėn.), todėl pastovios sąnaudos šilumos perdavimo veiklai sudaro 277,21 tūkst. Lt. **Kainos skaičiavime priimta, kad pastoviosios sąnaudos sudaro** **80,29 tūkst. Eur** (**277,21 tūkst. Lt).**

Normatyvinis pelnas nuo likutinės šilumos tinklų vertės perskaičiuotas pagal priimtą šilumos tinklų sąlyginį ilgį – 5,0 kms., paskaičiuojant 5,0% nuo šilumos tinklų vertės - 1796.75 tūkst. Lt. **Kainos skaičiavime priimta, kad pelnas sudaro 20,02tūkst.Eur (89,84 tūkst. Lt).**

Veiklos sąnaudos pardavimo veikloje pagal 2013 m. rodiklius, kai buvo parduota 3,6 tūkst. MWh šilumos, sudarė 2,70 tūkst.Lt. Projektinis šilumos pardavimas yra 2,6 tūkst. MWh, t.y. 72.22% nuo parduotos 2013m., todėl veiklos sąnaudos pardavimui sudaro 2,02 tūkst.Lt. **Kainos skaičiavime** **priita 0,59 tūkst. Eur (2,02 tūkst.Lt).**

Vienam dirbančiajam pardavimo veikloje pagal VKEKK lyginamuosius rodiklius V grupės šilumos tiekijui priskiriama 1087 vartotojai. Priimame, kad šioje srityje pakanka 0,2 darbuotojo su reglamentuotu darbo užmokesčiu 1938,00Lt/mėn. Darbo užmokesčio ir socialinio draudimo sąnaudos yra 6,09 tūkst./m. **Kainos skaičiavime priimta 1,76 tūkst.Eur( 6,09 tūkst.Lt).**

Sumažėjus pardavimo veiklos bendroms išlaidoms nuo 37,90 tūkst.Lt iki 20,35 tūkst. Lt, sumažėja ir pelnas nuo 1,90 tūkst.Lt iki 1,02 tūkst.Lt. **Kainos skaičiavime priimta pelnas 0,30 tūkst.Eur (1,02 tūkst.Lt) ir bendros sąnaudos 5,89 tūkst.Eur (20,35 tūkst.Lt).**

Šilumos kaina, apskaičiuota aukščiau pateiktomis sąnaudomis, pateikta sprendimo projkte.

Šilumos bazinių dedamųjų kainos skaičiavimai, pagrindimai bei paaiškinimai pateikti UAB ,,Miesto energija“ 2015 m. liepos 17 d. rašte Nr. 185 ,,Dėl bazinės šilumos kainos Klaipėdos laisvojoje ekonominėje zonoje dedamųjų nustatymo.

**6. Lėšų poreikis sprendimo įgyvendinimui.**

Sprendimo projekto įgyvendinimas papildomų biudžeto lėšų nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – Klaipėdos miesto laisvojoje ekonominėje zonoje esantiems šilumos

vartotojams UAB „Miesto energija“ parduodamos šilumos kaina sumažės iki 15%.

Neigiamų pasekmių nenumatoma.

**PRIDEDAMA:**

 1. UAB ,,Miesto energija“ 2015 m. liepos 17 d. raštas Nr. 185, 18 lapų;

 2. Klaipėdos LEZ valdymo bendrovės sprendimo projektas ir aiškinamasis raštas, 18 lapų;

 3. VKEKK nutarimas dėl UAB ,,Pastatų vystymas“ ir Klaipėdos miesto savivaldybės tarybos ginčo nagrinėjimo ikiteismine tvarka, 6 lapai;

 4. Teisės aktai - 64 lapai;

Socialinės infrastruktūros priežiūros skyriaus vedėja Violeta Gembutienė